CELEX: 52018PC0518
Language: lv
Date: 2018-07-05
Title: Priekšlikums PADOMES LĒMUMS par to, lai Eiropas Savienības vārdā noslēgtu nolīgumu vēstuļu apmaiņas veidā starp Savienību un Ķīnas Tautas Republiku saistībā ar PTO strīdu izšķiršanas procedūrām strīdā DS492 Pasākumi, kas ietekmē dažu mājputnu gaļas produktu tarifu koncesijas

EIROPAS KOMISIJA
            Briselē, 5.7.2018
            COM(2018) 518 final
            2018/0281(NLE)
            Priekšlikums
            PADOMES LĒMUMS
            par to, lai Eiropas Savienības vārdā noslēgtu nolīgumu vēstuļu apmaiņas veidā starp Savienību un Ķīnas Tautas Republiku saistībā ar PTO strīdu izšķiršanas procedūrām strīdā DS492 Pasākumi, kas ietekmē dažu mājputnu gaļas produktu tarifu koncesijas
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Pēc PTO darba grupas ziņojuma, ko pieņēma 2017. gada 19. aprīlī, PTO strīdu izšķiršanas procedūrā strīdā DS492 "Pasākumi, kas ietekmē dažu mājputnu gaļas produktu tarifu koncesijas", ko Ķīnas Tautas Republika uzsāka pret Eiropas Savienību, Savienībai jāievēro attiecīgie konstatējumi. Konkrēti darba grupa konstatēja, ka, piešķirot piegādātājvalstīm daudzumu tarifa kvotas robežās saskaņā ar PTO noteikumiem, ES kā "īpašs faktors" būtu bijis jāņem vērā Ķīnas pieaugošā spēja eksportēt mājputnu produktus uz ES pēc sanitāro pasākumu atvieglošanas 2008. gada jūlijā. Samērīgs laikposms, kurā īstenot darba grupas ziņojumu saskaņā ar PTO noteikumiem sākās 2017. gada 19. aprīlī.
            
            
               Padome 2018. gada 12. martā pilnvaroja Komisiju sākt sarunas par savstarpēji saskaņotu risinājumu ("MAS") ar Ķīnu. Pabeidzot sarunas ar Ķīnu, tika sagatavots projekts nolīgumam vēstuļu apmaiņas veidā, kas tika parafēts 2018. gada 18. jūnijā Ženēvā ("nolīgums"). Nolīgumam būtu jāievēro citu piegādātāju tiesības, par ko panākta vienošanās saistībā ar iepriekšējo VVTT sarunu XXVIII pantu. Komisijai ir jānodrošina arī pārredzama un atbilstīga tarifu kvotu pārvaldība.
            
            
               Taizeme ir norādījusi, ka tā piekrīt piešķirt TRQ Ķīnai, kā noteikts nolīgumā, un mēs ceram drīzumā saņemt rakstisku apstiprinājumu (un jebkurā gadījumā pirms šā nolīguma oficiālas parakstīšanas). 
            
            
               Tādēļ Eiropas Komisija ierosina Padomei pieņemt lēmumu noslēgt nolīgumu. 
            
            
               •Atbilstība pašreizējiem noteikumiem konkrētajā politikas jomā
            
            
               Nav piemērojams — pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
            
               •Saskanība ar citām Savienības politikas jomām
            
            
               Nav piemērojams — pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Starptautisku nolīgumu noslēgšanu reglamentē Līguma par Eiropas Savienības darbību (LESD) 207. pants saistībā ar LESD 218. panta 6. punktu.
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē, kā minēts Līguma par Eiropas Savienības darbību 3. panta 1. punkta e) apakšpunktā. Tāpēc subsidiaritātes principu nepiemēro.
            
            
                  
            
            
               •Samērīgums
            
            
               Pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
         
         
            
               •Instrumenta izvēle
            
            
               Saskaņā ar LESD 218. panta 6. punktu nolīguma noslēgšanai ir nepieciešams Padomes lēmums.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaudes
            
            
               Nav piemērojams — pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
            
               •Apspriešanās ar ieinteresētajām personām
            
            
               Ir publicēts ceļvedis, notiek regulāras apspriešanās ar nozares pārstāvjiem, ieinteresētajām personām un dalībvalstīm. Eiropas mājputnu, olu un medību asociācijas (EPEGA) atsauksmes saņēma 2018. gada janvārī pēc ceļveža publikācijas, tā skaidri pauda atbalstu sarunu sākšanai par šīm papildu kvotām. 
            
            
               •Ekspertu atzinumu pieprasīšana un izmantošana
            
            
               Nav piemērojams — pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
            
               •Ietekmes novērtējums
            
            
               Nav piemērojams — pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
            
               •Normatīvā atbilstība un vienkāršošana
            
            
               Nav piemērojams — pasākums tiek veikts, īstenojot PTO darba grupas ziņojumu, tas ir Savienības pienākums saskaņā ar PTO nolīgumu. 
            
            
               •Pamattiesības
            
            
               Neattiecas.
            
            
               4.IETEKME UZ BUDŽETU
            
            
               Sk. finanšu pārskatu.
            
            
               5.CITI ELEMENTI
            
            
               •Īstenošanas plāni un uzraudzīšanas, novērtēšanas un ziņošanas kārtība
            
            
               Komisija ierosina Padomei, ka nolīgums vēstuļu apmaiņas veidā ar Ķīnu Savienības vārdā tiek noslēgts. 
            
         
         
            
               Nolīguma rezultāti ir šādi:
            
            
               Eiropas Savienība atver šādas tarifu kvotas (TRQ):
            
            
               6060 tonnu TRQ tarifa pozīcijā 1602.3929 (ar īpašu valsts piešķīrumu 6000 tonnas Ķīnai un 60 tonnas visām citām), ar kvotas maksājuma likmi 10,9 %
            
            
               660 tonnu TRQ tarifa pozīcijā 1602.3985 (ar īpašu valsts piešķīrumu 600 tonnas Ķīnai un 60 tonnas visām citām), ar kvotas maksājuma likmi 10,9 %
            
            
               5000 tonnu erga omnes TRQ tarifa pozīcijā 1602.3219, ar kvotas maksājuma likmi 8 %
            
            
               Komisija pieņems īstenošanas regulas, ar ko paplašina un pārvalda attiecīgās kvotas saskaņā ar 187. panta a) punktu Vienotas tirgu kopīgās organizācijas (TKO) regulā (Regula (ES) Nr. 1308/2013).
            
            
               Šie īstenošanas pasākumi tiek sagatavoti vienlaikus ar šo priekšlikumu.
            
            
               Pēc tam, kad kvotas ir atvērtas, ES un Ķīnas nolīgumu paziņos PTO Strīdu izšķiršanas padomei kā MAS strīdā DS492. 
            
            
               2018/0281 (NLE)
            
            
               Priekšlikums
            
            
               PADOMES LĒMUMS
            
            
               par to, lai Eiropas Savienības vārdā noslēgtu nolīgumu vēstuļu apmaiņas veidā starp Savienību un Ķīnas Tautas Republiku saistībā ar PTO strīdu izšķiršanas procedūrām strīdā DS492 Pasākumi, kas ietekmē dažu mājputnu gaļas produktu tarifu koncesijas
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta otrās daļas a) apakšpunkta v) punktu, 
            
            
               ņemot vērā Eiropas Komisijas priekšlikumu,
            
            
               ņemot vērā Eiropas Parlamenta piekrišanu,
            
            
               tā kā:
            
            
               (1)Padome 2018. gada 12. martā pilnvaroja Komisiju sākt sarunas par savstarpēji saskaņotu risinājumu ar Ķīnu kā daļu no PTO strīdu izšķiršanas procedūrām strīdā DS492 Pasākumi, kas ietekmē dažu mājputnu gaļas produktu tarifu koncesijas.
            
            
               (2)Minētās sarunas ir noslēgušās un nolīgums vēstuļu apmaiņas veidā starp Eiropas Savienību un Ķīnu tika parafēts 2018. gada 18. jūnijā.
            
            
               (3)Saskaņā ar Padomes Lēmumu [...] nolīgums tika parakstīts Savienības vārdā [datums]
                  1
               , ņemot vērā tā noslēgšanu vēlāk.
            
         
         
            
               (4)Nolīgums būtu jāapstiprina Eiropas Savienības vārdā,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Nolīgums nolīgumu vēstuļu apmaiņas veidā starp Savienību un Ķīnas Tautas Republiku saistībā ar PTO strīdu izšķiršanas procedūrām strīdā DS492 Eiropas Savienība — Pasākumi, kas ietekmē dažu mājputnu gaļas produktu tarifu koncesijas, tiek noslēgts.
            
            
               Nolīguma teksts ir pievienots šim lēmumam.
            
            
               2. pants
            
            
               Padomes priekšsēdētājs norīko personu, kurai ir tiesības Savienības vārdā sniegt nolīgumā paredzēto paziņojumu.
            
            
               3. pants
            
            
               Šis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī.
            
            
               Nolīguma spēkā stāšanās dienu Padomes Ģenerālsekretariāts publicē Eiropas Savienības Oficiālajā Vēstnesī.
            
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
            
               TIESĪBU AKTA PRIEKŠLIKUMA FINANŠU PĀRSKATS
            
            
                     
                     
                        Pielikums
                     
                     
                        FINANŠU PĀRSKATS 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DATUMS: 07.05.2018.
                     
                     
                  
               
                     
                        1.
                     
                  
                  
                     
                        BUDŽETA POZĪCIJA
                     
                     
                        12. nodaļa — muitas nodokļi un citi nodokļi
                     
                     
                  
                  
                     
                        APROPRIĀCIJAS
                     
                     
                        22 844 miljoni EUR
                     
                     
                         
                     
                  
               
                     
                        2.
                     
                  
                  
                     
                        NOSAUKUMS Priekšlikums PADOMES LĒMUMAM par to, lai Eiropas Savienības vārdā noslēgtu nolīgumu vēstuļu apmaiņas veidā starp Savienību un Ķīnas Tautas Republiku saistībā ar PTO strīdu izšķiršanas procedūrām strīdā DS492 Pasākumi, kas ietekmē dažu mājputnu gaļas produktu tarifu koncesijas
                     
                     
                     
                  
               
                     
                        3.
                     
                  
                  
                     
                        JURIDISKAIS PAMATS: Līgums par Eiropas Savienības darbību un jo īpaši tā 207. pants saistībā ar 218. panta 5. punktu. 
                     
                  
               
                     
                        4.
                     
                  
                  
                     
                        MĒRĶI atvērt tarifu kvotas attiecībā uz dažiem mājputnu gaļas produktiem, piešķirot īpašu daudzumu Ķīnai un visām citām valstīm, pēc PTO strīdu izšķiršanas procedūrām strīdā DS492
                     
                  
               
                     
                        5.
                     
                  
                  
                     
                        FINANSIĀLĀ IETEKME
                     
                  
                  
                     
                        KĀRTĒJAIS FINANŠU GADS
                        2018.
                        (miljonos EUR)
                     
                  
                  
                     
                        FINANŠU GADS
                     
                     
                        2019.
                     
                     
                        (miljonos EUR)
                     
                  
                  
                     
                        NĀKAMAIS FINANŠU GADS
                     
                     
                        2020. gads un turpmāk
                     
                     
                        (miljonos EUR)
                     
                  
               
                     
                        5.0.
                     
                  
                  
                     
                        IZDEVUMI
                     
                     
                        -
                              KO SEDZ NO ES BUDŽETA
                        (KOMPENSĀCIJAS/INTERVENCES PASĀKUMI)
                     
                     
                        -
                              VALSTU IESTĀDES
                     
                     
                        -
                              CITI
                     
                  
                  
                     
                        Neattiecas
                     
                  
                  
                     
                        -
                     
                  
                  
                     
                        -
                     
                  
               
                     
                        5.1.
                     
                  
                  
                     
                        IEŅĒMUMI
                     
                     
                        -
                              ES PAŠU RESURSI 
                        (MAKSĀJUMI/MUITAS NODOKĻI)
                     
                     
                        -
                              VALSTU
                     
                  
                  
                     
                        -
                     
                  
                  
                     
                        -8,2
                     
                  
                  
                     
                        -8,2
                     
                  
               
                     
                        5.2.
                     
                  
                  
                     
                        APRĒĶINA METODE: Sk. piezīmes
                     
                  
               
                     
                        6.0.
                     
                  
                  
                     
                        VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ?
                     
                  
                  
                     
                        JĀNĒ
                     
                  
               
                     
                        6.1.
                     
                  
                  
                     
                        VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVIETOJUMUS?
                     
                  
                  
                     
                        JĀ NĒ
                     
                  
               
                     
                        6.2.
                     
                  
                  
                     
                        VAI BŪS VAJADZĪGS PAPILDU BUDŽETS?
                     
                  
                  
                     
                        JĀ NĒ
                     
                  
               
                     
                        6.3.
                     
                  
                  
                     
                        VAI APROPRIĀCIJAS BŪS JĀIERAKSTA NĀKAMO GADU BUDŽETOS?
                     
                  
                  
                     
                        JĀ NĒ
                     
                  
               
                     
                        PIEZĪMES
                     
                     
                        Priekšlikums neietekmē izdevumus.
                     
                     
                        Teorētiskais pašu resursu zaudējums, ņemot vērā atskaitītās 20 % iekasēšanas izmaksas, ir 8,2 miljoni EUR. Tas balstās uz pieņēmumu, ka kopējais piešķirto koncesiju apjoms (11720 tonnas) būtu importēts arī ar pilnu tarifu likmi 86,7 EUR/100kg, kas dotu kopējo pašu resursu summu 11,2 miljoni EUR, atskaitot iekasēšanas izmaksas.
                     
                     
                        Piešķirtajai koncesijai rezultātā būtu jādod pašu resursu summa, atskaitot iekasēšanas izmaksas 3 miljonu EUR apmērā.
                     
                     
                  
               
         
         
            
                  
                     (1)
                  
                        OV L […], […], […]. lpp.
               
            
      
    ---documentbreak--- 
      
         
               EIROPAS KOMISIJA
            Briselē,5.7.2018
            COM(2018) 518 final
            PIELIKUMS
            dokumentam
            PriekšlikumsPADOMES LĒMUMS
            par to, lai Eiropas Savienības vārdā noslēgtu nolīgumu vēstuļu apmaiņas veidā starp Savienību un Ķīnas Tautas Republiku saistībā ar PTO strīdu izšķiršanas procedūrām strīdā DS492 Pasākumi, kas ietekmē dažu mājputnu gaļas produktu tarifu koncesijas
            
               
         
         
            
               PIELIKUMS
            
            
               NOLĪGUMS VĒSTUĻU APMAIŅAS VEIDĀ
            
            
            
               starp Eiropas Savienību un Ķīnas Tautas Republiku saistībā ar DS492 Eiropas Savienība — Pasākumi, kas ietekmē dažu mājputnu gaļas produktu tarifu koncesijas 
            
            
            
               A. Eiropas Savienības vēstule
            
            
            
               Cienītā kundze / Godātais kungs! 
            
            
            
               Man ir tas gods Jūs informēt par minēto strīdu PTO un mūsu sarunu rezultātiem, lai panāktu savstarpēji saskaņotu risinājumu. 
            
            
            
               Eiropas Savienība atver šādas tarifu kvotas (TRQ)
                  1
               :
            
            
            
               6060 tonnu TRQ tarifa pozīcijā 1602.3929 (ar īpašu valsts piešķīrumu 6000 tonnas Ķīnai un 60 tonnas visām citām), ar kvotas maksājuma likmi 10,9 %
            
            
            
               660 tonnu TRQ tarifa pozīcijā 1602.3985 (ar īpašu valsts piešķīrumu 600 tonnas Ķīnai un 60 tonnas visām citām), ar kvotas maksājuma likmi 10,9 %
            
            
            
               5000 tonnu erga omnes TRQ tarifa pozīcijā 1602.3219, ar kvotas maksājuma likmi 8 %
            
            
         
         
            
               Eiropas Savienība un Ķīna paziņo viena otrai par savu iekšējo procedūru pabeigšanu, kas vajadzīgas, lai šis nolīgums stātos spēkā. Nolīgums stājas spēkā 14 dienas pēc pēdējā paziņojuma saņemšanas. Eiropas Savienība piešķir iepriekš minētās tarifu kvotas, sākot no dienas, kad šis nolīgums stājas spēkā.
            
            
                
            
            
               Pēc TRQ atvēršanas Eiropas Savienība un Ķīna šo nolīgumu paziņo Strīdu izšķiršanas padomei (DSB) kā savstarpēji saskaņotu risinājumu saskaņā ar VSI 6.3. pantu saistībā ar DS492 Eiropas Savienība — Pasākumi, kas ietekmē dažu mājputnu gaļas produktu tarifu koncesijas. Pamatojoties uz šo informāciju, Ķīna apstiprina, ka saistībā ar DS492, tā neuzsāks ne procedūru saskaņā ar VSI 5.21. pantu, ne arī lūgs apturēt koncesijas vai citas saistības saskaņā ar VSI 6.22. pantu, kamēr Eiropas Savienība ievēro visas savas saistības saskaņā ar šo nolīgumu.
            
            
            
               Būšu pateicīgs, ja apstiprināsit, ka Jūsu valdība piekrīt iepriekš izklāstītajam. 
            
            
            
               Man ir tas gods ierosināt, ka gadījumā, ja iepriekš izklāstītais ir pieņemams Jūsu valdībai, šī vēstule un Jūsu apstiprinājums kopā veido nolīgumu vēstuļu apmaiņas veidā starp Eiropas Savienību un Ķīnas Tautas Republiku.
            
            
            
               Cienītā kundze / Godātais kungs, lūdzu, pieņemiet manus visdziļākās cieņas apliecinājumus!
            
            
            
               Kopija: Taizeme
            
            
            
               Eiropas Savienības vārdā –
            
            
            
            
               B. Ķīnas vēstule
            
            
            
            
               Cienītā kundze / Godātais kungs! 
            
            
         
         
            
               Man ir tas gods apstiprināt, ka saņemta Jūsu vēstule ar šodienas datumu, kuras teksts ir šāds:
            
            
            
               "Man ir tas gods Jūs informēt par minēto strīdu PTO un mūsu sarunu rezultātiem, lai panāktu savstarpēji saskaņotu risinājumu. 
            
            
            
               Eiropas Savienība atver šādas tarifu kvotas (TRQ)
                  2
               :
            
            
            
               6060 tonnu TRQ tarifa pozīcijā 1602.3929 (ar īpašu valsts piešķīrumu 6000 tonnas Ķīnai un 60 tonnas visām citām), ar kvotas maksājuma likmi 10,9 %
            
            
            
               660 tonnu TRQ tarifa pozīcijā 1602.3985 (ar īpašu valsts piešķīrumu 600 tonnas Ķīnai un 60 tonnas visām citām), ar kvotas maksājuma likmi 10,9 %
            
            
            
               5000 tonnu erga omnes TRQ tarifa pozīcijā 1602.3219, ar kvotas maksājuma likmi 8 %
            
            
            
               Eiropas Savienība un Ķīna paziņo viena otrai par savu iekšējo procedūru pabeigšanu, kas vajadzīgas, lai šis nolīgums stātos spēkā. Nolīgums stājas spēkā 14 dienas pēc pēdējā paziņojuma saņemšanas. Eiropas Savienība piešķir iepriekš minētās tarifu kvotas, sākot no dienas, kad šis nolīgums stājas spēkā.
            
            
                
            
            
               Pēc TRQ atvēršanas Eiropas Savienība un Ķīna šo nolīgumu paziņo Strīdu izšķiršanas padomei (DSB) kā savstarpēji saskaņotu risinājumu saskaņā ar VSI 6.3. pantu saistībā ar DS492 Eiropas Savienība — Pasākumi, kas ietekmē dažu mājputnu gaļas produktu tarifu koncesijas. Pamatojoties uz šo informāciju, Ķīna apstiprina, ka saistībā ar DS492, tā neuzsāks ne procedūru saskaņā ar VSI 5.21. pantu, ne arī lūgs apturēt koncesijas vai citas saistības saskaņā ar VSI 6.22. pantu, kamēr Eiropas Savienība ievēro visas savas saistības saskaņā ar šo nolīgumu."
            
            
            
               Man ir gods paziņot, ka mana valdība piekrīt Jūsu vēstulē paustajam.
            
            
            
            
               Ķīnas Tautas Republikas vārdā –
            
         
         
            
            
            
            
            
         
         
            
                  
                     (1)
                  
                        Pirmo divu tarifu kvotu piešķiršana Ķīnai ir saskaņā ar nolīgumu ar Taizemi. 
               
               
                  
                     (2)
                  
                        Pirmo divu tarifu kvotu piešķiršana Ķīnai ir saskaņā ar nolīgumu ar Taizemi.